Urbroj: 02-694/2021

Na temelju članka 31. Statuta Specijalne bolnice za plućne bolesti i Pravilnika o mjerilima za prijam specijalizanata (NN 83/15) te Plana specijalizacija i užih specijalizacija za 2021. godinu odobrenog od Ministarstva zdravstva, KLASA: 131-01/21-01/123, URBROJ: 534-07-2-3/7-21-02, Specijalna bolnica za plućne bolesti dana 15.12.2021. godine raspisuje

**J A V N I N A T J E Č A J**

**za prijam doktora medicine na specijalizaciju iz**

Pulmologije - 2 izvršitelja

Radni odnos se na temelju provedenog Natječaja zasniva na neodređeno vrijeme, s probnim radom od 6 (šest) mjeseci, uz sklapanje ugovora o međusobnim pravima i obvezama.

Uvjeti:

* završen integrirani preddiplomski i diplomski sveučilišni studij medicine
* odobrenje za samostalan rad.

Uz vlastoručno potpisanu prijavu na Natječaj (u kojoj obvezno trebaju biti navedeni specijalističko usavršavanje za koje se pristupnik prijavljuje, adresa elektroničke pošte, broj telefona i numerirani popis priložene dokumentacije), pristupnik je dužan priložiti:

1. Životopis

2. Osobnu iskaznicu

3. Diplomu

4. Odobrenje za samostalan rad

5. Vjenčani ili rodni list ukoliko osobni podaci nisu istovjetni podacima na priloženim dokumentima

6. Prijepis položenih ispita na studiju

7. Potvrdu o općem prosjeku ocjena tijekom studija i duljini trajanja studija

8. Nagrade za vrijeme studija

9. Potvrdu o statusu poslijediplomskog doktorskog studija

10. Popis objavljenih radova i kopije radova (s naznakom o tome je li rad objavljen u indeksiranim časopisima cc, sci, ssci (i kojim) ili „in extenso“, odnosno radi li se o ostalim radovima i sažecima te je li pristupnik prvi autor ili koautor rada)

11. Potvrdu o podacima evidentiranim u matičnoj evidenciji Hrvatskog zavoda za mirovinsko osiguranje, ne stariju od 30 dana

12. Dokument iz kojega je vidljiva dužina rada u primarnoj zdravstvenoj zaštiti ili u bolničkoj zdravstvenoj ustanovi (preslike ugovora o radu)

*Pristupnici cjelokupnu dokumentaciju dostavljaju u preslici.*

*Za osnove za koje ne dostavi pojedine naprijed navedene dokaze, pristupnik neće moći ostvariti odgovarajuće bodove.*

Izrazi koji se koriste u objavljenom Natječaju, a imaju rodno značenje, koriste se neutralno i odnose se jednako na muški i ženski rod.

Pristupnici su dužni na razgovoru predočiti Povjerenstvu izvornike dostavljenih dokumenata.

Pristupnici koji ostvaruju pravo prednosti prilikom zapošljavanja prema posebnom zakonu, dužni su u prijavi na Natječaj pozvati se na to pravo i priložiti svu potrebnu dokumentaciju propisanu zakonom, kojom to potvrđuju te takvi pristupnici imaju prednost u odnosu na druge pristupnike, pod jednakim uvjetima.

Sukladno obvezi iz članka 103. stavka 3. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21), objavljujemo poveznicu na internetsku stranicu Ministarstva branitelja na kojoj su navedeni dokazi potrebni za ostvarivanje prava prednosti prilikom zapošljavanja: <https://branitelji.gov.hr/zaposljavanje-843/843> .

Pristupnikom prijavljenim na Natječaj smatra se samo osoba koja podnese pravovremenu i urednu prijavu te ispunjava formalne uvjete iz Natječaja. Urednom prijavom smatra se ona koja sadržava sve tražene podatke i priloge navedene u Natječaju. Nepotpune i nepravodobne prijave neće se razmatrati.

Specijalna bolnica za plućne bolesti zadržava pravo dodatnih testiranja kao i psihološkog testiranja te zadržava pravo poništenja natječaja u cijelosti ili djelomično, bez obrazloženja.

Vrijeme i mjesto održavanja testiranja i razgovora objavit će se na web stranici i na oglasnoj ploči Specijalne bolnice za plućne bolesti te će svi pristupnici o istom biti obaviješteni putem e-maila.

Pristupnici su obvezni potvrditi primitak e-pošte i odgovoriti na primljenu e-poštu.

Odluka o izboru specijalizanata biti će objavljena na web stranici i na oglasnoj ploči Specijalne bolnice za plućne bolesti.

Natječaj je objavljen na oglasnoj ploči i web stranici Specijalne bolnice za plućne bolesti, na web stranici Ministarstva zdravstva, u dnevnim novinama „Jutarnji list“ te u Narodnim novinama, dana 15.12.2021. godine.

Prijavom na natječaj pristupnik daje privolu za obradu njegovih osobnih podataka u svrhu zapošljavanja, a u skladu s odredbama Opće uredbe o zaštiti osobnih podataka. Bolnica jamči svakom prijavljenom pristupniku da će dostavljenu dokumentaciju koristiti isključivo u svrhu provođenja postupka zapošljavanja.

Prijave pristupnika podnose se u roku 15 dana od dana objave natječaja u Narodnim novinama, na adresu: *Specijalna bolnica za plućne bolesti, Rockefellerova 3, 10000 Zagreb*, pisanim putem uz napomenu: *“Povjerenstvo za natječaj \*naziv specijalizacije\*“*.

Specijalna bolnica za plućne bolesti